"APOLLO 23" 1974 M. RUGPJŪČIO 24 D.
Ponai, ar nesutrukdžiau?
Tik pažiūrėkite, kas atėjo.
Džinas Krancas, naujai iškeptas Džonsono kosminio centro direktorius
teikėsi aplankyti mus, paprastus juodadarbius.
Pamaniau, o ką? Užsuksiu palinkėti gero kelio.
Plius, norėjau pasveikinti tave
galiausiai gavusį vado vietą, Maikai. Tu jos nusipelnei.
Ačiū, Džinai.
Perduok Neilui, kad aš užtikrinu,
jog mes nusileisime sklandžiau, nei jis su Bazu.
Manau, visi nusileido geriau nei jis su Bazu.
Ponai, gero kelio.
Hjustone, kalba Kenedžio raketų paleidimo valdymo centras.
Iki starto lieka valanda ir dešimt minučių.
Pradedamas laiko skaičiavimas.
Supratome, Kenedi.
CAPCOM, ar yra ryšys su mūsų kolonistais?
Tikrai taip, Dykai.
Džeimstono baze, čia Hjustonas. Jungiame jus.
Kaip girdite?
Hjustone, čia Džeimstono bazė. Girdime jus gerai.
Nepradėkite švęsti be mūsų.
Nė nemanome, Edai.
Administratorius Vaizneris nori pasakyti kalbą.
Haris sakys kalbą? Ji truks kelias valandas.
Kalbėsiu trumpai, Gordo. Žinau, tau sunku ilgam sutelkti dėmesį.
Šiandien - svarbi diena.
Svarbi diena mūsų šaliai.
Diena, kuri, anot daugelio, niekada neateis.
Diena svarbi ir NASA.
Ši diena bus įrašyta kaip itin svarbi
mūsų programos metraštyje.
Nes šiandien
pirmą kartą skrydžių direktore tampa moteris.
Šios kėdės ji nusipelno
savo neabejotinu pasišventimu aukščiausiems mūsų programos standartams.
Visu jos techninių bei profesinių žinių gyliu.
Bet ypač po to, kai parodė lyderystės įgūdžius
Džeimstono bazės įkūrimo metu.
Jos gebėjimai - neabejotini.
Jos reputacija bei pasišventimas atitinka pačius aukščiausius reikalavimus.
Taigi, ponai ir ponios, prezidento Kenedžio vardu
man teko garbė pristatyti jums
mūsų naująją "Apollo 23" Baltosios skrydžių komandos direktorę
Airyn Hendriks.
Ačiū jums visiems.
Galiu pasakyti tik viena - aš stoviu ant tikrų milžinų pečių.
Didžiuojuosi galėdama stoti išskirtinių profesionalų grupės priešakyje.
O dabar imkimės darbo. Laukia misijos startas.
Prašyčiau kilimo trajektorijos pakeitimų.
Pirmyn.
Airyn, jei jau dabar tu - vadė,
turim kai ką su tavim aptarti.
Pavyzdžiui, dušą.
Ir maistą.
Defektuotas terminio ledo grąžto dalis.
Ir maistą.
Ir dar 5 000 dalykų, kuriuos norėtume perduoti "Apollo 23",
kai jie čia atskris kitą savaitę.
Gerai, bičiuliai. Žinia gauta.
Mielai perduosiu visus jūsų skundus,
kai tik šis paukštelis pakils skrist Mėnulio link.
Tas paukštelis turėjo čia atlėkti jau prieš dvi savaites.
Pirma diena jau baigėsi, Airyn.
Šį tavo skundą perduosiu atitinkamiems specialistams, Gordo.
-Čarli, išjungiam vaizdo ryšį, gerai? -Taip, ponia.
Kuriam laikui paliksime reportažą apie "Apollo 23"
ir grįšime prie ypatingos mūsų žinios.
Lieka kelios minutės
iki balsavimo už Lygių teisių pataisą Ilinojuje pabaigos.
Netrukus sužinosime rezultatus.
Ši pataisa, pasak prezidento Kenedžio, buvo pati svarbiausia.
Jis taip kalbėjo inauguracinės kalbos metu.
Pastaruosius dvejus metus šioje srityje vyko sujudimas,
nes jo administracija darė visapusišką spaudimą
visos šalies rinkimų apygardose.
Šiai dienai pataisą ratifikavo 36 valstijos,
susilaikė tik viena.
Pataisos rėmėjai Ilinojaus valstiją jau buvo kone nurašę,
tačiau respublikonas gubernatorius Ouglvis
netikėtai pareiškė palaikąs pataisą...
Taip ir maniau!
...kas sukėlė tam tikrą...
Minutėlę.
Man pranešė, kad gauti balsavimo rezultatai.
Nubalsuota...
Už pataisą.
Man regis, pavara sugedo.
Pakeisime per kelias minutes,
o tada turėsime palikti šį bokštą.
Aš niekur neskubu.
Nuostabi mašina.
Rankose laikau pagrindinės "Apollo 24" įgulos sąrašą.
Spėju, jog yra priežastis, kodėl tempi laiką?
Nesuprantu, apie ką tu.
Eilės tvarka pagal laipsnį...
Elen Veiverli, misijos vadė.
Harisonas Lu ir...
Dykas Sleitonas.
Ką?
Dykai, ką čia kvailioji?
Mano medicininė pažyma, su parašu ir antspaudu.
Nuo "Mercury" laikų turi nesveiką širdį. Visi tai žino.
Medikai oficialiai pripažino, jog tai astronautui - jau nebe trukdis.
Tai nurodo dokumentas, kurį laikai rankose.
Prezidentui tai nepatiks.
Jis pamanys, jog čia kažkoks viešųjų ryšių triukas.
Tegu pasiginčija su skrydžių gydytoju, jei nepatinka.
Kaip astronautų skyriaus vadas,
aš skiriu Dyką Sleitoną į pagrindinę "Apollo 24" įgulą.
Mano žodis čia - paskutinis.
Jėzau.
Žinau, kad tai - itin trikdanti žinia.
Tai absoliučiai nepriimtinas elgesys.
Galiu jus patikinti, kad jie abu bus griežtai nubausti už tai.
Man rūpi ne tiek bausmė,
kiek emocinės priežastys
tokio asocialaus elgesio.
Asocialaus?
Jie juk - ne psichopatai.
Jie pasprogdino klozetus bombelėmis.
Tai išdaiga, už kurią jie bus nubausti.
Man regis, reikėtų pažiūrėti,
ar namie yra kokių bėdų, dėl kurių jie taip pasielgė.
Labai norėčiau, kad mūsų diskusijoje dalyvautų ir ponia Styvens,
nes jos sūnus irgi tai darė.
Ponia Styvens negali ateiti, nes yra užimta darbe.
Taip, ji - astronautė. Aš žinau.
Kaip ir jos vyras,
ir mano vyras, kurie abu šiuo metu yra Mėnulyje.
Žinau ir tai, ponia Boldvin.
Galiu tik įsivaizduoti, kokią įtampą išgyvena jūsų šeimos.
Mes susitvarkome.
Ačiū, kad pranešėte.
Galiu jus patikinti, jog aš su tuo susitvarkysiu pati.
-Na... -Ačiū.
Ačiū, kad skyrėte laiko, ponia Boldvin.
Kad neišgirsčiau iš jūsų nė žodžio, kol parvažiuosim namo.
Ten aptarsime pasekmes
už mokyklos turto gadinimą.
Eime.
-Klausau. -Klausau.
Gaila, kad šįvakar nepamatysiu savo tėčio veido išraiškos.
Padėkos dieną mes susibarėme dėl to,
ar lygios teisės reiškia, jog visi naudosimės tais pačiais tualetais.
Būtų kur kas švariau.
Džonas Stenis ketina kautis ir dėl "moterų karo pajėgose"
Karinių pajėgų komiteto posėdyje.
Gal jis ir demokratas, bet jis vis tiek iš Misisipės.
Misisipė ar Kalifornija, koks skirtumas.
Amerikiečiai ramiai nežiūrės, kaip jų dukterys išžygiuoja į karą.
Apie moteris kosmose irgi taip kalbėjo.
Tai tik laiko klausimas.
Čia Lygių teisių, o ne gėjų teisių pataisa, Pem.
Kalbėkite, ką norite, bet pokyčių vėjai jau papūtė.
Pavara pakeista ir ištestuota.
Mes darbą baigėme, paliekame bokštą.
Pranešiu, kai grįšime į Pakilimo valdymo centrą.
Išalkau.
Ar dar gamina tuos dvigubus sūrainius...
FIDO, ar turime naujausius vėjo duomenis?
Taip, Skrydžių centre. Ką tik gavau iš Kanaveralo.
-Atitinka starto parametrus. -Stebėk tuos duomenis.
Praėjusio starto metu vos išlaikėme kilimo kampą.
Dieve mano.
-O, ne. -Nežinau. Dabar matau.
Užrakint duris.
VĖL NAMIE
Praėjo šešiasdešimt dienų
po "Apollo 23" erdvėlaivio sprogimo
pakilimo aikštelėje Kenedžio kyšulyje.
Tragiškos 12 darbuotojų žūtys
pakilimo bokšte,
įskaitant naujo Džonsono kosminio centro direktoriaus Džino Kranco žūtį,
metė šešėlį visai programai.
Tris astronautus išgelbėjo katapulta,
suveikusi avarijos metu.
Jie vis dar gydosi.
O jų sugedęs komandinis modulis nukrito į paplūdimį, o ne į vandenyną.
Trys astronautai, laukiantys Džeimstono bazėje,
tęsia tiriamuosius darbus
pirmajame Amerikos gyvenamajame Mėnulio modulyje.
Astronautai Boldvinas, Styvensas ir Pūl gavo proviziją
nepilotuojamos raketos "Titano" dėka. Jie laukia NASA tyrimo komisijos
sprendimo dėl "Saturn V" sprogimo priežasties.
Tačiau astronautams toliau neaišku,
kada valdyba leis "Saturn" raketoms atnaujinti skrydžius.
FTB toliau kelia rūpestį spėlionės,
jog "Apollo 23" galėjo sabotuoti KGB,
kad sulėtintų Džeimstono bazės darbą.
Todėl mes norime pakalbėti
su tam tikrais darbuotojais Džonsono centre,
NASA atstovybėje Kenedžio kyšulyje, variklių laboratorijoje ir visoje šalyje.
-Aš suprantu. -Aš - ne.
Su visa pagarba. Kodėl FTB vis dar ieško to, ko nėra?
Mes žinom sprogimo priežastį. Rusų agentai čia niekuo dėti.
Jūs manote, kad žinote.
Mūsų tyrimai parodė,
jog NASA saugumo protokolai buvo pažeisti daugybę kartų,
taigi buvo daug šansų sovietų agentams
prieiti prie itin slaptos informacijos
apie planuojamą karinę ekspansiją Džeimstono bazės ribose.
Gerai.
Teisingumo departamentas suteikė agentui Donahju įgaliojimus
tirti įvairias versijas dėl NASA saugumo protokolų pažeidimų,
todėl neabejoju, kad komisija bendradarbiaus su juo.
Ačiū visiems.
Kaip laukiu, kada visa tai baigsis.
Ne tu vienas.
Vaizneris tave kviečia.
Puiku.
Dabar teks kasdien į tai žiūrėti.
Taip jį visi prisimins.
Nė velnio.
Žinai, kam ši nuotrauka?
Kad parodytų, kokie mes beverčiai.
Ką tai turėtų reikšti?
Jei tame bokšte būtų žuvęs nors vienas astronautas,
čia būtų daugiau nei nuotrauka.
Po "Apollo 1" gaisro negalėjai įjungt TV
ar atverst žurnalo,
kad nepamatytum tų vyrų veidų.
"Amerikos didvyriai." "Amerikos geriausieji."
"Tauta gedi."
Bet jei mirs kuris iš mūsų,
beveidis ir bevardis misijos valdymo centro darbuotojas,
pastovės nuotraukėlė kelias dienas,
ir vėl visi laimingi.
Tie kiti 11 vyrų, žuvusių kartu su Džinu. Žinai, kas jie tokie?
Jie - tie 11 vyrų.
Ar tu išgėręs, Bilai?
Aš nedirbu. Ir tai ne tavo sumautas reikalas.
Kaip tu čia patekai?
Atsiprašau. Mano tėvas mane įleido.
Oktavijas Rozalesas. Jis - valytojas.
Ak, Oktavijas. Taip, pažįstu.
Jis pakalbėjo su vienu žmogum iš apsaugos, ir jis leido.
Tikrai?
Logaritmai. Nekenčiau jų.
Nėra tokie jau sunkūs.
Kol kas.
Kvietėte, pone Vaizneri?
Prisėskite, panele Medison.
Tyrimo komisija jūsų prašo paimti ataskaitą, parengtą
apie "Saturn V" sprogimą, ir pristatyti ją mums.
Ką reiškia "paimti"?
Būtent tai. Paimti ir atvežti ją mums.
Tai aš dabar pasiuntinukė? Paaukštinimo neskyrimas - viena,
bet nemaniau, kad būsiu pažeminta iki paštininkės.
Panele Medison, mes jau apie tai kalbėjom.
Airyn Hendriks buvo labiausiai kvalifikuota
kandidatė į Baltosios komandos skrydžių direktorės...
Nors ji agentūroje dirba mažiau nei penkerius metus,
kai aš čia - nuo 1966-ųjų.
Man labai gaila. Nuoširdžiai.
Bet ši tema baigta.
Sutinku. Bet aš - ne pasiuntinukė.
Tai gana delikati padėtis.
Prieš du mėnesius taryba kreipėsi į nepriklausomą ekspertą
atlikti kruopščią visos "Saturn" programos analizę.
Į žmogų, kuris sugebėtų įvertinti
operacinių sistemų efektyvumą,
ir pateiktų mums savo asmeninį požiūrį.
Jis atliko šią analizę.
Sklinda gandai, jog gavote įrodymų, jog
dėl antros pakopos metalo nuovargio vandenilio vožtuvas nebuvo sandarus,
dėl to ir įvyko sprogimas.
Nemėgstu paskalų.
Tačiau šiuo atveju gandai - teisingi.
Mes pasirengę atstatyti "Saturn" gamybą, ištaisyti klaidas,
tačiau turima raketų flotilė
turi būt išardyta ir sutaisyta prieš skrydžius.
Tad galite numanyti, kaip taryba skuba pateikti rekomendacijas,
kad "Saturn" vėl kuo greičiau pakiltų.
Mums tereikia tos ataskaitos.
Kodėl tas ekspertas negali jums tiesiog atsiųsti jos?
O gal vienas jūsų liokajų gali ją atvežti?
Šią ataskaitą jis sutinka atiduoti tik asmeniškai jums.
Ne.
Niekam kitam.
Nenoriu jo akyse matyti.
Čia - ne asmeninis reikalas. Jis kūrė "Saturn V', mums reikia jo analizės.
Tas žmogus - karo nusikaltėlis. Jį reikia teisti...
Tai jūsų nuomonė.
Valdybos dauguma laikosi kitokios nuomonės.
Mums reikalinga dr. von Brono parengta ataskaita,
o jis pareiškė, kad ją duos tik jums.
Tad bijau, kad turiu primygtinai paprašyti jūsų atnešti mums ją.
Sovietų sąjunga šiandien paskelbė, kad jų Mėnulio bazė, pavadinta "Zvezda",
sulaukė savo pirmosios trijų kosmonautų įgulos
ir ėmė veikti visu pajėgumu.
"Zvezda" bazė - taip pat įkurta šalia Šakltono kraterio -
vos už 13 km nuo Amerikos Džeimstono bazės.
Šiandien pirmą kartą
SSSR ir JAV įgulos
tuo pačiu metu yra Mėnulio paviršiuje.
Būtų didelė klaida
leisti mūsų vyrukams
bendrauti Mėnulyje su sovietais,
pone prezidente.
Aš
puikiai suprantu jūsų požiūrį ir
esu dėkingas už patarimą,
bet mano skambučio jums tikslas - kitas.
Noriu jums pranešti,
kad nusprendžiau suteikti jums malonę
ir neteisti jūsų už jūsų galimai įvykdytus nusikaltimus,
susijusius su Votergeitu.
Ką?
Nusprendžiau, jog, paisydamas tautos interesų,
nepersekiosiu buvusių politinių oponentų
kriminaliniu teismu.
Neriesk nosies prieš mane.
Man nereikia tavo sušiktos malonės.
Man nereikia tavo leidimo, Dikai.
Tai jau nutarta.
Būk atsargus, Tedi.
Patarčiau mažiau laiko leisti
Palm Biče.
Sumokėjau depozitą už tą butą.
Ką?
Gordo, mes apie tai kalbėjom.
Maniau, sutarėm palaukt, kol grįšiu, tada imtis rimtų veiksmų.
Tai tik depozitas.
Berniukams nesakei, tiesa?
Ne, žinoma, kad ne.
Tai pasakysim kartu.
Aš nežinau, Treise.
Manau, tu skubini įvykius.
Niekas nežino, net kada iš čia grįšim.
Būtent todėl nenorėjau prarasti to buto.
Gera kaina, puiki vieta,
šalia mokykla, mūsų namas, net Džonsono centras.
Tai kodėl ten nesikraustai?
Kad tau su Šyla atitektų visas namas?
Lyg man rūpėtų ta Šyla. Ji nė virt valgyt nemoka.
Oho.
Ei. Gal gali įdėt nors vieną butelį
į kitą raketą su atsargomis?
Nė velnio.
Prie tos raketos neprieisiu.
Naujos saugumo taisyklės.
FTB visur vaidenasi komunistai.
Absurdas.
Ei. Kas ten?
Ne, Gordo, iš kur tas triukšmas?
-Triukšmas? -Taip.
Danielė prausiasi duše.
Nepamiršk nutrinti jai nugaros.
Aš nė neketinu krušt Danielės.
Girdi?
Smagu buvo su tavim pakalbėti, Gordo.
Iki pasimatymo.
Bėdos rojuje?
Atleisk, Dane.
Nieko tokio, Gordo. Aš taip pat nenoriu tavęs krušt.
Gal man čia paieškot buto?
Kaip žinote, FTB vykdo
"Saturn V" įvykio tyrimą.
Tikiuosi, atsakysite man į kai kuriuos klausimus.
Žinoma.
Pone Vilsonai, ar esate girdėjęs apie Montrouz rajoną Hjustone?
Taip, jis - centre, tiesa?
Tiesa.
Ar dažnai ten lankotės?
Gal ten gyvena giminaičiai ar draugai?
Ne. Ne mano skonio rajonas.
Vadinasi, nesate lankęsis įstaigoje pavadinimu "Bayou Landing"?
Nemanau.
"Bayou Landing" - šokių baras.
Aišku.
Homoseksualams.
Tikrai?
Mes jį stebime jau kelis mėnesius.
Tas rajonas tampa prieglobsčiu
radikalams ir prijaučiantiems komunistams.
Ten daug europiečių.
Baikerių, menininkų,
aršių homoseksualų.
Hjustone?
Pasak anonimo, asmuo, panašus į jus,
lankėsi toje įstaigoje aną šeštadienį.
Apie 1.00 val. nakties.
Ar ten lankėtės?
Aš? Ne.
Aš - respublikonas.
Ir metodistas.
Nesibičiuliauju su baikeriais, menininkais ar aršiais homoseksualais.
O kur buvote?
Aną šeštadienį?
Namie, lovoje.
Galite tai įrodyti?
Paklauskite mano merginos.
O tai...
Elen Veiverli.
Draugaujate trejus metus.
Treji metai - labai ilgas laiko tarpas.
Daugelis merginų būtų jus nusitempusios prie altoriaus.
Elen - ne tokia kaip daugelis.
Be to, iš tarnautojo atlyginimo sunku sutaupyti žiedui.
Neabejoju, galite suprasti.
Manau, galiu.
Tas tipas - bėda.
Esu sėkmingai perėjęs 50 saugumo apklausų.
Pažįstu tuos tipus.
Šitas...
Šitas pasiryžęs atrasti slaptą NASA žydruolių sąlėkį.
Kodėl jam tai taip rūpi?
FTB tame mato grėsmę saugumui.
Jei turi paslaptį, rusai gali tave šantažuoti.
Jis ir su tavim kalbėsis.
Ir ieškos būdų tave sugauti meluojant.
Netikėk niekuo, ką jis tau sakys.
Aš negaliu patikėti. Ar...
Ar meluoti FTB nėra nusikaltimas? Ar aš įvykdysiu nusižengimą?
Taip.
Tai arba...
Arba gali pasakyti tiesą.
Tada mus abu išspirs iš NASA
ir apšauks prieš visą pasaulį iškrypėliais.
Gerai. Tuomet man reikia pasiruošti.
Kur vyko mūsų pirmas pasimatymas?
HANTSVILIS, ALABAMA
Užeisi?
Aš atvykau. Nesuprantu, ko tu nori, bet aš čia.
Ar matei savo namą?
Naujieji savininkai ne itin prižiūri pievelę.
-Prašom. -Ne visi gali sau leisti sodininką.
Tavo pašto dėžutę reikia perdažyti.
Tavo tėvas niekada nesinaudojo sodininko paslaugom.
Savo namo aplinką jis tvarkė iki pat mirties.
Didžiuodavosi tuo.
Jis buvo... geras žmogus, tavo tėvas.
Tik nesakyk, jog atvykau tam, kad kalbėtume apie mano tėvą.
Norėjau užkalbint tave per jo laidotuves, bet tu išėjai, netarusi nė žodžio.
Turėjau darbo.
Tai ko norėjai?
Mano vakarienė.
Ana paliko man troškinio, o pati su Josifu išvažiavo į Disneilendą.
Esi ten buvusi?
Volto vizija - nepaprasta. Didis žmogus.
Gaila, kad jis nedagyveno, kad tai pamatytų.
Vakarienei aš neliksiu.
Turiu gero burgundiškojo.
Labas. Kur slepiasi berniukai?
Mes - čia.
-Labas, mama. -Labas, sūneli.
Ką žaidžiat?
Pušyno derbį.
Viską pasigaminot patys?
Dar prieš metus, mama.
-Nieko tokio. Laikas greit lekia. -Taip.
Lenktynės po trijų savaičių,
bet pasakiau berniukams, kad geriau ruoštis iš anksto.
Po trijų savaičių.
10-ą dieną.
Suderinau tavo dienotvarkę pas Dyką.
Būsi pas Maršalą ir ruoši krovinį 25-am,
bet aš susitariau.
-Ačiū tau. -Prašom.
Šeinai, tu dar ranką nusipjausi.
Eik, paimk galąstuvą iš tėvo įrankių dėžės ir pagaląsk tą peilį.
Tuojau.
Na... Tai puiku.
Ačiū, kad nuėjai kartu su jais į draugovės sueigą.
Dabar buvo būrio sueiga, draugovės renkasi kartą per mėnesį.
Taip.
Deni, kažkas pamiršo papasakoti mamai didžiąją naujieną.
Aš gavau Šviesos strėlės ženklelį.
Eik sau. Rimtai?
Maniau, kad tai truks ilgiau.
-Pameni jų draugovės vadovę Kerolę? -Taip.
Ji sakė, kad taip greit įvykdžiusio visus reikalavimus berniuko
ji dar nebuvo sutikusi.
Didžiavausi juo.
Aš irgi didžiuojuosi tavimi, Deni.
Perduosiu tai tėčiui, kai kitąsyk su juo kalbėsiu.
Gerai.
Mums metas namo. Kur tavo brolis? Kur Džimis?
Jis pavargo, tai leidau jam Šeino lovoj pamiegoti.
Ačiū.
-Eime, sūnau. -Galiu ir aš likti nakvoti?
Prašau. Mes su Šeinu užbaigsime mano lenktyninę mašiną.
Sūneli, ponia Boldvin galbūt nori ramybės.
Treise, viskas gerai. Tegu lieka.
Berniukai vis tiek visada būna kartu, taigi man - jokių bėdų.
Gaminu enčiladas. Lik vakarienei.
Norėčiau...
Bet rytoj man anksti keltis.
Gero tau vakaro. Tik būk paklusnus, gerai?
Aš tave myliu.
-Ačiū tau. -Prašom. Iki greito.
Tu beveik neprisilietei prie maisto. Ana pasijus įskaudinta.
Nereikia.
Ana - labai miela, švelni moteris.
Nesinaudok ja, kad paveiktum mane.
Kodėl tau taip sunku tiesiog pakalbėti su manim?
Pažįstu tave praktiškai visą gyvenimą.
Pianinu išmokai groti čia.
Kartą Petras Jėzaus paklausė:
"Viešpatie, kiek kartų turiu atleisti savo broliui, kai jis man nusikalsta?
Ar iki septynių kartų?"
Jėzus atsakė:
"Aš nesakau tau – iki septynių, bet iki 77 kartų."
Tu to nori?
Atleidimo?
Gerai. Aš atleidžiu tau už visas nuodėmes.
Štai. Patenkintas?
Galiu gauti ataskaitą ir eiti?
Aš tik noriu, kad tu paklausytum, ką aš tau pasakysiu.
Tavo tėvas norėjo, kad pasakyčiau tau kai ką svarbaus.
Kodėl jis pats man to nepasakė?
Kodėl?
Jis turėjo visas galimybes pasakyti man, ką tik norėjo.
Jis turėjo visą gyvenimą.
Dabar turiu klausytis žodžių iš kapo, perduodamų žmogaus...
Žmogaus...
Margo, tenoriu įvykdyti draugui duotą pažadą.
Ar leisi man tai padaryti?
Mes su tavo tėvu susipažinome mūsų fakulteto bare 1951-ųjų pavasarį.
Po mielo ginčo apie Mocartą ir Štrausą
užgimė jūsų nuostabi draugystė.
Žinau šią istoriją.
Jis buvo genialus fizikas.
Turėjo nepaprastų įžvalgų apie materijos prigimtį.
Daug sykių kalbinau jį dirbti su manimi kuriant "Redstone" raketą,
bet jis atsisakinėjo. Žinai, kodėl?
Nes buvo mažas žmogus su mažomis ambicijomis.
Ne. Jis buvo palūžęs žmogus su palūžusiom svajonėm.
Štai kas jį palaužė.
Aš neapsimesiu, jog suprantu, kodėl jis taip jautėsi,
aš jo perspektyvai nepritariau,
tačiau aš jį visada gerbiau.
Jis tave labai mylėjo. Tu jam buvai brangiausia gyvenime...
Tik nereikia.
Nemėgink jo dailinti, kai jo nebėra.
Per visą mano gyvenimą jis vos pažvelgdavo į mano pusę,
dabar "svarbiausia gyvenime". Liaukis.
Tai - faktai.
Faktai, kurių nežinojai.
Faktai, kuriuos tavo tėvas norėjo tau pasakyti,
bet nerado būdo kaip.
Tai paaiškins, kodėl jis kai kada atrodydavo "nutolęs".
Kai kada nutolęs? Nutolęs?
Žinai, kas tėvui rūpėjo labiausiai?
Jo pašto ženklų kolekcija.
Namo grįždavo namo tiksliai 5.30 val. ir išgerdavo du martinius.
Ne vieną, ne tris, o du.
O tada visam vakarui užsidarydavo kabinete
su savo įrašais ir pašto ženklų kolekcija.
Tai buvo jo gyvenimas. Tik tai.
Nei mano mama, nei aš. Nieko.
Kai baigiau koledžą,
beje, pirmoji moteris iš abiejų giminės pusių,
žinai, ką jis padarė?
Padovanojo man stalo kalendorių.
Štai kokia buvau svarbi jam.
Ar man jo gailėti, nes jis mirė vienišas ir niekam nereikalingas?
Atsiprašau.
Ar tavo Biblijoje nekalbama apie tai, jog pjauni, ką pasėjęs?
Taip.
Pasėjęs vėją, jis pjovė audrą.
Karo metu
jis vykdė slaptą vyriausybės užsakymą.
Jis kūrė pažangias radarų sistemas oro pajėgoms.
Motina man tai sakė.
Visko ji tau nepasakė, nes ji pati nežinojo.
Man jis pasisakė tik todėl,
kad aš pats vykdžiau slaptus užsakymus ir buvau mokslininkas,
tad jis galbūt pamanė, kad aš jį suprasiu.
1942 m. jis ėmė kurti radarus,
tačiau jau po metų jį nusamdė pats
Robertas Openhaimeris.
Tavo tėvas dirbo prie Manhatano projekto.
Netiesa.
Čia jo užrašai.
Kartu su Džonu von Noimanu jie išrado metodą,
kuomet plutonio branduolys gali būti suspaustas iki kritinės masės
vidinės sferinės implozijos metu.
Genialus darbas.
Tokie sudėtingi skaičiavimai
atrodė tiesiog neįmanomi jų darbo pradžioje.
Šio jų darbo dėka buvo sukurtas ginklas, panaudotas Nagasakyje.
-"Dručkis." -Taip.
Šios bombos numetimas labai paveikė tavo tėvą.
Tai nepaprastai giliai jį sukrėtė.
Jis manė, kad jis prisidėjo prie kažko itin siaubingo.
Tikro blogio.
Mudu dažnai su juo kalbėdavome apie moralines branduolinės bombos pasekmes.
Mėginau jį įtikinti, jog neįvykus invazijai į Japoniją,
jis išgelbėjo milijonus gyvybių.
Jis nenorėjo nieko apie tai girdėti.
Jis užsisklendė nuo pasaulio.
Ir nuo tavęs. Nuo tavo motinos.
Tik prieš pat mirtį jis nusprendė,
jog turi žinoti tiesą.
Bet pats jis tau neišdrįso apie ją papasakoti.
Taigi...
Jis paprašė manęs.
Aš pagalvojau.
Gal mums derėtų padaryt pertrauką.
Pertrauką?
Neramu dėl FTB?
Taip.
Dėl ko dar?
Ne, tas FTB...
Nežinau.
Pasakyk.
Nežinau, kur tai veda.
Tai?
Kalbi apie tai?
Nežinau. O kur norėtum, kad nuvestų?
Nežinau.
Abejoju, ar tai iš viso gali kažkur nuvesti.
Žinai, tai gali būti...
Tiesiog...
Tik tarpsnis. Merginų bučiniai tau - tik tarpsnis?
Gal.
Taip, prisimenu.
Prieš aštuonerius ar devynerius metus.
Maniau, tai tik tarpsnis.
Maniau, pakvailiosiu kurį laiką, paskui tai praeis.
Bet nepraėjo.
Aš - tokia.
Žinau. Suprantu.
Bet kas? Sakai, jog išaugsi iš to?
Ne, kalbu ne apie išaugimą.
Aš to nesakiau. Tiesiog...
Visa tai man dar nauja.
Kartais jaučiuosi, lyg tai - ne aš.
Lyg būdama su tavimi tampu kitu žmogumi.
Aš irgi.
Su tavimi jaučiuosi esanti kita.
Ar tai tave gąsdina?
Ne.
Galiu juos pasilikti?
Žinoma.
Ačiū.
Ir ačiū tau už tai,
kad pasakei.
Ar dabar gali duoti ataskaitą, kad galėčiau eiti?
Ketini grįžti šįvakar? Kelias - ilgas.
-Gal lik nakčiai? -Ne.
Tai...
Nepanaikina to, kas tarp mūsų nutiko.
Negi nesupranti? Tai, ką padarei karo metu...
Ne tas pats, ką padarė mano tėvas.
Aš nė neketinau to lyginti.
Atidėkime į šalį šį kandų toną.
Tavo talentą įžvelgiau tavyje, kai buvai dar visa maža.
Pameni? Tau nesisekė geometrija.
Nepradėk.
Aš tau pasakiau, kad matematika - kaip muzika.
Niekada nepamiršiu tos tavo išraiškos.
Liaukis.
Kai ėmei mokytis groti pianinu,
staiga tau atsivėrė visas pasaulis.
Visame ėmei matyti nematomas Dievo gijas
ir tai, kaip jos sieja visus visatos reiškinius.
Aš tau suteikiau šią įžvalgą.
Aš tave drąsinau ir stūmiau, kai tavo tėvas negalėjo.
Negalėjo... bet norėjo.
Aš už tai dėkinga. Tikrai. Girdi?
Ačiū tau.
Ar to pakanka?
Tu švaistai savo talentą.
Mėtai pavėjui Dievo dovanas.
-Aš daug pasiekiau. -Bet ne tiek, kiek Airyn Hendriks.
Taip, aš seku, kas vyksta buvusioje mano darbovietėje.
-Aš ir tai pasieksiu. -Ką? Tapsi skrydžių direktore?
Koks tavo tikslas? Kur save matai po dešimties metų?
Po dešimties vadovausiu NASA.
Ne, nevadovausi.
Leisk, kalbėsiu tiesiai.
Tu nesi "komandinė žaidėja", Margo.
Turi daug stiprių bruožų.
Intelektą, ambicingumą, gudrumą, ryžtą.
Aš - misijos valdymo centro komandos narė.
Tapai ja, nes aš buvau tavo mentorius.
Ir velionis Džinas Krancas buvo nusiteikęs geranoriškai.
Tačiau tu įgijai darbo patirties ir nepriekaištingą reputaciją.
Tad kodėl gi tavęs neskyrė direktore?
Kodėl?
-Nežinau. -Žinai.
Todėl, kad nemoki žaisti su visais.
Tu spyriojiesi ir neužmezgi ryšių, kurie patvirtintų, jog esi komandos narė.
Nes visus likusius matai kaip žemesnius ir mažiau svarbius.
Esi įsitikinusi, kad vien rezultatai ir nuopelnai
tėra vienintelis tobulėjimo būdas.
Todėl į tave niekada nežiūrės kaip į komandos lyderę.
Ačiū už pamoką.
Kaip nors susitvarkysiu.
Gal galiu pagaliau gauti tą ataskaitą, bliamba?
Visą laiką slėpei pačioje matomiausioje vietoje.
Tai taip tau būdinga.
Dabar savo rankose laikai raktą į savo pačios sėkmę.
Ką man daryti? Išbraukti tavo pavardę ir įrašyti savo?
Svarbu ne pavardė,
o tai, ką darysi su informacija, kuri joje atskleista.
Kuria prasme?
Taryba mano, kad sprogimas įvyko dėl antros pakopos vandenilio vožtuvo.
-Manai, kad dėl kažko kito? -Ne.
Priežastis - vožtuvas. Tai akivaizdu.
Klausimas, kodėl jis sugedo?
Dėl defektų gamyboje.
Taip, tačiau kodėl?
Ar žinai, kodėl tūkstančiai rangovų ir subrangovų,
tiekiančių dalis "Saturn V",
išsimėtę po visas JAV?
Manai, netyčia taip susiklostė,
jog daugelis jų yra stambiausiose rinkiminėse apygardose?
NASA vožtuvus gamino bloga įmonė dėl politinių priežasčių?
Tirdamas tiekėjų grandinę
sužinojau, jog vandenilio vožtuvus gamino "Kirkland Aerospace" -
įmonė, esanti Rokforde, Ilinojaus valstijoje.
Man pasidarė įdomu, nes aš puikiai prisimenu šį kontraktą.
Jis atiteko įmonei Kolorado Springse septinto dešimtmečio vidury.
Bet 1973 m. pradžioje NASA pakeitė šiuos rangovus.
Kam, klausimas?
Tau nereikia skaityti ataskaitos. Galvok.
Kam prireikė šį kontraktą atiduoti įmonei iš Ilinojaus?
Kas toje valstijoje buvo svarbu administracijai,
kas prasidėjo 1973 metais?
Lygių teisių pataisa.
Visi nustebo, jog gubernatorius respublikonas
staiga palaikė šią pataisą.
Nori pasakyti, jis tai padarė todėl, kad NASA atidavė šį kontraktą Ilinojui?
Didžiulį kontraktą.
Ir tai apygardai, kurios palaikymo reikėjo, kad jį perrinktų.
Tai nurodyta ataskaitoje.
Dieve mano.
Džinas žuvo dėl politinio balsavimo?
Ne tik Džinas. Vienuolika kitų vyrų.
Tu pažinojai tik jį, nes jis dirbo valdymo centre,
o aš pažinojau visus tuos vyrus.
Tai sukels tikrą audrą NASA.
Ir Kongrese. Ir Baltuosiuose rūmuose.
Jei tai bus paviešinta.
O kodėl gali nebūt paviešinta? Bus paviešinta visa tarybos ataskaita.
Todėl, kad joje - didžiulė grėsmė prezidentui.
Vaizneris suteiks šiai ataskaitai itin slaptos informacijos grifą
ir paslėps ją ten, kur niekas nematys.
Aš netikiu.
Vaizneris gal ir ne geriausias administratorius, bet jis ne toks cinikas.
Vaizneris - politinė figūra.
Jis tarnauja Kenedžiui.
Jis neleis, kad didysis Tedžio pasiekimas - lygios teisės -
būtų suteptas šiomis purvinomis politinėmis manipuliacijomis.
Taigi, klausimas lieka vienas - kam bus naudos iš šitos informacijos?
Ką nori pasakyti?
Visos politinės sistemos ydingos.
Visos biurokratijos - paperkamos.
Būtinai turi jam pasakyti?
-Jis labai supyks. -Derėjo apie tai galvoti prieš
daužant vandens skaitliukus su Deniu Styvensu.
Tai jis pradėjo.
Neskųsk draugo, gelbėdamas savo kailį, ponaiti.
Mes ne taip tave auklėjom.
Nesakyk tėčiui. Prašau.
Sėdėk čia ir lauk kol tave pakviesiu.
Nė iš vietos. Supratai?
Taip.
Ar buvai pas tą gydytoją?
Pas Liberį? Taip.
Ir ką jis sakė?
Tą patį, ką ir visi kiti.
Kad yra šansų, jog pavyks,
bet, žinoma, jis neduoda jokių garantijų.
Niekas jų neduos. Bet jo rezultatai - puikūs.
Ar išsirinksi daktarą?
Gal pakalbėkime apie tai, kai grįši.
Turiu pakankamai daug reikalų.
Gerai.
Be to, negaliu pastoti be tavęs.
Geriau nereikia.
Gerai jautiesi?
Kodėl klausi?
Gerai. Tiesiog pavargstu.
Ta nesibaigianti techninė priežiūra.
O kur Šeinas? Jis atėjo?
Ne. Jam skautų sueiga.
Artėja Pušyno derbis.
Man patinka Pušyno derbis.
Gaila, kad negalėsiu šiemet dalyvauti.
Mums irgi gaila.
Žinai, Šeinas manęs paklausė:
"Kodėl tėtis negrįžta?"
Aš jam paaiškinau, kad po to, kai sprogo toji raketa,
pas tėtį negali atskristi pamaina.
Bet žinai, koks tas Šeinas.
Jis viską išmano apie NASA, taigi jis sako:
"O mėnulio modulis juk dar pas juos,
komandinis modulis laukia orbitoje.
Juk jie - jų gelbėjimosi valtis.
Pasakyk tėčiui, kad šoktų į tą gelbėjimosi valtį ir grįžtų namo."
Gudrus vaikis.
Taip.
Ką man jam pasakyti?
Pasakyk, kad pas mus kaip kariuomenėje.
Jei gavai įsakymą, turi jį vykdyti.
Man įsakyta būti šiame poste, kol atvyks pamaina.
Tai aš tą ir darau.
Būsiu, kol atvyks pamaina.
Pasakysiu jam.
-Labas, Bobai. -Labas, Bobai.
Labas, Bobai.
Atleisk trumpam. Kas yra?
Atleisk, kad trukdau.
Ką tik baigiau darbus,
manau, turiu laiko buto paieškai
iki "Labas, Bobai."
-Labas, Bobai. -Labas, Bobai.
Gerai. Tik šįkart stebėk deguonies kiekį.
Klausau, vade.
Ką reiškia tas "Labas, Bobai"?
Ak, taip.
Tai iš "Bobo Niuarto šou".
Jums neatsiuntė nieko kito?
Mes prašėm,
bet kol kas turim tas pačias "Bobo Niuarto" serijas.
Jei atvirai, jis kelia nuotaiką.
Ir jei kas nors iš mūsų pasako tą frazę,
mes visi ją turim pakartoti.
Kvaila, žinau.
O Gordo buto paieškos? Irgi iš tos laidos...
Ne. Jam patinka ilgi pasivaikščiojimai.
Kažkodėl jis juos vadina "buto paieškomis."
Taip jis ilsina galvą.
Jam tai į naudą.
Nes čia - labai jau uždara erdvė.
Todėl kartais gerai išeiti pasivaikščioti, supranti?
Gerai, mielasis, eik žiūrėti savo Bobo su Emile...
Ir Hovardo, ir Džerio, ir Kerolės.
-Myliu tave. -Aš irgi tave myliu.
Tavo tėvas labai tavimi nusivylęs.
Tau - namų areštas trims savaitėms. Eime.
Dr. von Bronas moka rašyti ataskaitas.
Ką ketinate su ja daryti?
Žinau, kad ši užduotis nebuvo tau lengva, Margo.
Noriu tau pasakyti, kad įvykio tyrimo komisija dėkinga tau
už tavo asmeninį indėlį.
Aš irgi tau esu labai dėkingas.
Pone Vaizneri,
ar dr. von Brono išvados bus įtrauktos
į galutines išvadas apie "Apollo 23" sprogimą?
Nuo šios akimirkos ši medžiaga gauna slaptumo grifą
mano, NASA administratoriaus, įsakymu.
Tu, kaip valstybės tarnautoja, esi davusi priesaiką
neatskleisti duomenų nei apie šią ataskaitą,
nei apie jos egzistavimo faktą.
Antraip būsi apkaltinta itin slaptos informacijos atskleidimu
ir gausi 20 metų federalinio kalėjimo.
Ar aišku, panele Medison?
Visos sistemos korumpuotos.
Aš padariau kopiją.
Galiu liepti suimti jus jau dabar.
Mano draugai ryt iš ryto išsiųs ją "The New York Times",
jei asmeniškai jiems nepasakysiu to nedaryti.
Ko tu nori?
Ko nusipelnau.
Skrydžių direktorės kėdės.
Nei Raudonojoje, nei Mėlynojoje komandose nėra vakansijų.
Tai padarykite.
Tau jos prireiks.
Tai logaritminė liniuotė.
ALGEBROS PAGRINDAI
Užeik į mano kabinetą po 20 min. Išmokysiu ja naudotis.
Ačiū.
Kuo tu vardu?
Aleida.
Aš - Margo.
-Moki groti pianinu? -Ne.
Išmoksi.
Niekas nėra čia buvęs.
Niekas nėra to matęs.
Išskyrus mane.
Džeimstono baze.
Grįžtu į garažą.
Išvertė Egidija Tučkuvienė